de id en en de en en da da sv sv ro da en da da da en sv da da da da da da da da da da da da da da de de da da da da da da da da da en da da da da de en da hbs_lat en da da es da de da en da da da da da da da nb da da nb da da da da da en da da da en da en sv da da da da da da da da it da da da da da da da da da fr da da da en da da en da en da da da da da da nl da en da en da en da en nb en da en da en en da en da en da en da da en da da en da en da da en da da da en da da nb da en da en da en da da da en da en da en da en da da nb nb da da da da en da da da en da nl da da en da en da en da da da da da da da da da da da da da sv en da da da en da sv nl sv sv en sv en da da en da en da cs da da da it nl it da da da cs da da da it da da da nl da sv da da
Børnehold - oversigt og tilmeldning
Her kan du finde oplysninger om vores aktiviteter og arrangementer. Mød os også på facebook.
Har du ris, ros, gode ideer eller har du lyst til at være frivillig i en forening under udvikling er du velkommen til at skrive til os på síden "Kontakt os".
Ostedhallen har et cafeterie hvor man kan købe både mad og drikke, se hvad den kan tilbyde ved at klikke på nedenstående link.
Folkekøkken og teater i Ostedhallen
- kom til fællesspisning med et klimatwist, tirsdag den 13.
Lejre Klimagruppe inviterer til en hyggelig aften med fællesspisning i
Ostedhallen. Der er plads til hele familien og samtaler med højt til loftet rundt
Klima-Karavanen, den vandrende højskole, går de 340 km fra Esbjerg til
København og tirsdag den 13. september overnatter de i Osted Hallen. Som en
del af Lejre Kommunes klimauge holder vi derfor Folkekøkken og
Kl. 18.00: Lejre Klimagruppe byder velkommen og Marta fra Ostedhallens
Kl. 19.00: Test dig selv - Vi quizzer og konkurrerer i viden om mad og klima
Kl. 20.00: Teaterforestillingen ”My Planet” - en akrobatisk forestilling, med
musik, sang, drama, menneske-pyramider og dans. Forestillingen skildrer
hvordan man i Kenya oplever miljøødelæggelser og klimaforandringer og
kommer med forslag til løsninger.
Kl. 21.00: Tak for i aften
Tilmelding til fællesspisning på Lejreklima@gmail.com senest torsdag den 8.
Læs mere på https://www.facebook.com/groups/lejreklimagruppe.
Entré: 60 kr for voksne/40 kr for børn
Der indkaldes hermed til årest geenralforsamling
Dagsorden for Generalforsamling i
tirsdag d.26.4.22 kl.19.30 i klublokalet i Osted Hallen
l. Valg af dirigent
2. Valg af stemmetællere og referent
3. Bestyrelsens beretning fremlægges.
4. Fremlæggelse af foreningens regnskab til godkendelse:
5. Behandling af indkomne forslag
6. Fremlæggelse af budget til orientering
7. Valg til bestyrelse og suppleanter
På valg til bestyrelsen:
Formand Marie Due Bisgaard - genopstiller
Bestyrelsesmedlem Anita Haupt Holm – genopstiller
Udvalgsmedlem Casper Hjort Jørgensen – genopstiller
Udvalgsmedlem Anette Reinhold - genopstiller
1. suppleant: Jane Gyldenkærne - genopstiller
2.suppleant: Petter Wibroe – genopstiller ikke
8. Valg af revisor og revisorsuppleant:
Revisor Susanne Lorentzen er ikke på valg.
Revisor Anne Kristensen er på valg og genopstiller ikke.
Revisor suppleant: Jonna Jensen er på valg – genopstiller.
Husk lokalopvisning lørdag d. 2. april 2022 - Kl. 13 (Dørene åbner kl. 12.15)
Programmet kan ses nedenfor
Opvisningsprogram 2022 (0.8 Mb)
Sæsonen er i gang - Der er stadig flere hold med ledige pladser. Måske er der et hold der passer til dig??:)
Genåbning af indendørs idræt
I går kom en fantastisk udmelding om at vi igen kan åbne op for indendørs idræt.
Regeringen og alle partierne i Folketinget har besluttet at der fra mandag d. 8.juni 2020 igen må dyrkes idræt indendørs.
MEN…. Som med så meget andet i denne tid er vi nødt til at væbne os lidt med tålmodighed. Retningslinjerne for hvordan indendørs idræt kan/må gennemføres en nemlig ikke meldt ud endnu.
Lige så snart disse retningslinjer er meldt ud, går vi, i samarbejde med kommunen, i gang med at finde frem til hvordan vi på bedst mulig måde kan få startet idrætten og samtidig overholde retningslinjerne.
Alt bliver helt sikkert ikke som det var inden nedlukningen, men på trods af dette er det fantastisk at vi igen kan komme i gang med at dyrke vores idræt.
PINSELØB 2020 i Lejre - Støt op om det idrætsfællesskab vi alle længes efter.
Sæt kryds i kalenderen d. 30. og 31. maj samt 1. juni 2020, da vi sammen med Lejre Kommune og andre idrætsforeninger skyder en bevægelsesfest i gang!
Lad os i fællesskab stå sammen om glæden ved sport, idræt og opbakningen til vores lokale idrætsforeninger. Du bestemmer selv hvilken distance der passer dig, hvornår du vil løbe eller gå og om du tager det hele én dag eller spreder din deltagelse ud på flere dage.
Det koster 30 kr. at deltage og beløbet går til de arrangerende idrætsforeninger.
Tilmeldingen foregår via: http://app.lap.io/event/ 2020-lejre-i-bevaegelse- pinseloeb
Følg med på Facebook: https://www. facebook.com/events/ 538875363687129/
Der vil naturligvis være attraktive præmier på højkant.
Vi glæder os til at se jer.
Sommerhold i Osted Gymnastikforening
Ikke alt kan lade sig gøre i disse Coronatider, men vi kan med glæde fortælle, at der alligevel er lidt at komme i gang med.
Fra næste uge kan vi igen mødes og gå. Det bliver om mandagen fra Brugsens P-plads kl. 19.30 og vi går en times tid i det tempo, der passer de fremmødte. Hvis vi bliver mere end 10, deler vi os op og går enten forskellige ruter eller med forskudt afgangstidspunkt. Ved spørgsmål skriv da til Lars-Erik på 28717064.
Fra torsdag d.21.5. vil det være muligt at mødes til Zumba med Charlotte Vinæs (40960103 ved spørgsmål) i skolegården på Osted skole kl. 18.30-19.30. Der er plads til 9 deltagere, og det er ikke et fast hold, så der åbnes for tilmelding efterhånden. I tilfælde af dårlige vejr får man pengene tilbage. Det er ikke muligt at benytte omklædningsfaciliteter, så mød op omklædt. Man melder sig til fra gang til gang via vores hjemmeside: https://www. ostedgymnastik.dk/Voksenhold-- -oversigt-og-tilmeldning
Volley kan også komme i gang som beachvolley, men det vil selvfølgelig være afhængigt af vejret, hvornår der spilles. Ved interesse kontakt Dennis Lyng på 41953313 eller dennis.lyng@akga.com, så hjælper han med info om tid og sted.
Det er, hvad vi kan tilbyde op til sommerferien ud fra de retningslinjer, der er lige pt. Hvis det på nogen måde skulle vise sig, at vi kan komme i gang med floorball i en eller anden form, så skal I nok få besked - men al indendørs foreningsidræt er stadig ikke en mulighed.
Vi kan bare glæde os over, at lidt af det vi havde tænkt os kan komme i gang. God fornøjelse til alle jer, der får glæde af det!
Ønsker alle en god forsommer og sommer... og håber virkelig meget, at vi kan komme i gang, på helt almindelig vis, efter sommerferien.
På Osted Gymnastikforeningsbestyrelses vegne, Marie
Kære alle i Osted Gymnastikforening
Corona-epidemien forventes at toppe i ugen efter påske, hvilket ikke sandsynliggør, at vi kan gennemføre hverken flere træninger i marts-april, ej heller vores planlagte lokalopvisning lørdag d.18.4.20.
De fleste gymnastikhold har sidste træningsgang, i denne sæson, i ugen efter weekenden med opvisningen. Vi må se i øjnene, at vi har haft vores sidste træning for i år på de hold. De fleste hold nåede 21-22 træningsuger, - og vores sæson plejer at løbe over 25 uger, så vi må sige, at vi trods alt har nået det meste inden alt lukkede ned. Men hvor vi dog savner at møde jer i hallen/gymnastiksalen/ Kulturhuset/i løb+gang i grupper rundt i byen, savner at røre os sammen med jer, og savner i det hele taget en helt almindelig hverdag.
I programmet til gymnastikopvisningen, som ellers er færdigt og klar til at blive trykt, informerer vi om sommerhold og nye initiativer til næste sæson:
"Sæsonen fortsætter med sommerhold
ZUMBA torsdage d.7.maj-11.juni kl. 18.30-19.30 i Osted skoles gymnastiksal. Zumba® er baseret på princippet:
Nemt, sjovt, glædesfyldt, dejligt, skørt og alle skal kunne være med. Zumba® er en skøn motionsform, hvor der danses til forskellige rytmer fra hele verden. Det kræver ingen særlige forudsætninger, så her kan ALLE være med uanset køn og fysik. Du behøver IKKE at være god til at danse eller være i super god form, for at tilmelde dig dette hold. Du skal blot have lyst til at danse, grine, fest og få sved på panden. Lyder alt dette som noget for dig? Så pak træningstøjet, skoene og vær klar på god musik, dejlig dans og godt humør! Jeg glæder os til at danse med dig! Charlotte Vinæs
PUSLINGE søndage d.26.april - 21.juni kl.9.30-10.30 i Osted skoles gymnastiksal. Et hold, hvor fokus er at skabe glæde ved leg og bevægelse, mens du har det sjovt med dit barn. Deltagelse er med én forældre som har en aktiv rolle. På dette hold får barnet mulighed for at styrke sin motorik og balance gennem sjove lege og små og store redskabsbaner. Vi synger, bevæger os til musik, løber, slår kolbøtter, hopper, ruller, kravler, springer og klatrer. Der er plads til både den forsigtige, og den der er vild og modig. Barnet skal have tøj på, der er nemt at bevæge sig i, bare tæer eller gymnastiksko. Jeg glæder mig til at se jer og få en god start på søndagen. Hilsen Sabina
FAMILIEIDRÆT onsdag  eftermiddage d.29.april. – d.27.maj kl. 16.30 - 17.30 ca. Mulighederne er mange (ex volley, floorball, gamle idrætslege, rundbold, selvforsvar, fangelege og meget mere. Vi skal være både ude og inde, alt efter vejret, og det koster kun 100 kroner pr. familie at være med. Man møder op de dage, man har tid og lyst. Sidste år endte flere onsdage med fællesspisning, for dem der havde lyst. Hvis du og din familie gerne vil være med, tilmelder I jer på hjemmesiden, og I dukker op i Osted Hallen de dage I har tid.
FLOORBALL FOR KVINDER onsdage og søndage d.29.april - d.9. september, begge dage kl. 18.30 til 20.00. Aldersinterval: 18 - 100 år. Floorball er blevet en populær aktivitet i Osted, så kom og vær med til Floorball for kvinder i Osted hallen. Du har nu muligheden for at få rørt dig på en god og sjov måde. Holdet er for alle kvinder uanset niveau, også selv om du aldrig har prøvet det før. Det eneste det kræver, er et par indendørssko og noget sportstøj, vi har stave og bolde. Floorball er for alle, der gerne vil have det sjovt og samtidig få rørt sig. Vi håber at se dig!
FLOORBALL FOR MÆND onsdage og søndage d.29.april - d.9. september, begge dage kl. 20.00 til 21.30. Aldersinterval: 18 - 100 år. Vi spiller 2 gange om ugen i Osted Hallen. Floorball er en sjov måde at træne på.
Der stilles ingen andre krav til dig, andet end at du har lyst til at røre dig og få pulsen op. Og det får du! Vi har stave, så du skal kun bruge indendørssko. Floorball i Osted er for alle. Vi håber at se dig!
LØBEFÆLLESSKAB i Osted Gymnastikforening. Vil du gerne løbe sammen med andre? Så er Ostedløberne måske noget for dig. Løberuterne aftales fra gang til gang og vi deler os op i hold, alt efter hvor hurtigt og hvor langt vi løber. Vi løber mellem 4 og 8 km, så du kan sagtens være med, også selv om du ikke er i løbeform. Vi mødes hver søndag kl. 10 og onsdag kl. 18.00, med start fra Osted Hallen. Det er gratis at være med. Vi glæder os til at se dig. Se også vores facebookgruppe ”Ostedløberne”. Hilsen "Ostedløberne" (Bjarke Schaar, bjarke@schaar. dk)
GÅHOLDET hver mandag aften kl.20 fra Brugsen. Vi går en tur sammen i en times tid, i et tempo hvor alle kan følge med, både børn og voksne. (Følg gruppen ved at like Osted Gymnastikforenings  Facebookside – vi skriver en reminder ud hver mandag på siden)
VOLLEYBALL mandag aften kl. 20-ca.22 i Osted Hallen/ Herslev strand fortsætter sæsonen helt frem til sommer.
Nye tiltag næste sæson:
Selvforsvar for piger i alderen 6-8 år mandage kl.16.30-17.20.
“Vild” yoga for alle onsdage kl.18-19
- og “mild” yoga onsdage kl.19.15-20.30
Yoga for herrer tirsdage kl.19-20 (ikke hele sæsonen, men i korte intervaller af et par uger ad gangen)
VINTERDANS Tre fredage hen over næste vinter kan man møde op i hallen som familie. De voksne skal bl.a. lære vals, Lanciers, cha cha, cha og jive i den ene ende af hallen, mens børnene leger med hinanden i den anden ende af hallen. Det er bedst, hvis man kommer med en dansepartner, men ellers finder vi ud af det. Sæt kryds d. 30.10.20, d.27.11.20 og d.29.1.21 kl. 19-20.
Hold øje med foreningens hjemmeside hen over sommeren:
Vi var klar til den helt store sæsonafslutning, som en del hold har arbejdet hen imod siden september, og det føles helt forkert ikke at skulle slutte sæsonen af som vi plejer med at samles i hallen og se resultatet af alle anstrengelserne. Vi kommer stærkt igen næste år!
Om floorball, volleyball, løbe- og gåhold og sommerhold får lov at komme i gang må tiden vise, men herover kan I se de mange gode muligheder der er, hvis hverdagen indfinder sig igen, måske til maj. Vi skal nok sørge for at skrive ud, når vi lukker op igen.
Håbet er, at I kommer ud og får rørt jer, nyder solen og kommer godt igennem denne helt særlige tid. Vi glæder os meget til at starte en ny sæson op efter sommerferien, sammen med jer, hvor vi virkelig skal nyde at kunne samles på de forskellige hold igen.
Hilsen hele bestyrelsen i Osted Gymnastikforening
Tilmelding til vores hold
Covid-19 gør desværre til at vi lige nu ikke har nogen muligheder for at træne :-(
Derfor har vi lukket midlertidigt for tilmelding til alle vores hold. Så snart vi ved hvornår vi kan genoptage vores træninger, vil der blive åbnet igen.
Aflysning af træning pga. CoronaVirus
Kære alle i Osted Gymnastikforening
Resten af uge 11, uge 12 og 13 aflyser vi alle hold i foreningen for at forebygge smitten af coronavirus.
Vi er kede af de gener, det må få for jer, men udmeldingerne fra myndighederne er nu meget markante.
Der er ingen, der kan forudsige, hvordan situationen er om 14 dage, så vi vil opdatere jer igen, når de to uger er gået. Vi har endnu ikke taget stilling til opvisningen d. 18. april, da vi afventer situationen og anbefalinger fra DGI og myndighederne.
Vi håber på jeres forståelse.
Mange hilsner fra bestyrelsen i Osted
d. 12.03.2020 blev der afholdt den årlige generalforsamling.
Det blev dog en generalforsamling der på mange måde var anderledes end den plejer at være.
På grund af smittefaren for COVID-19 og på grund af anbefalinger fra bla. sundhedsstyrelsen og regeringen tog vi vores forholdsregler ved generalforsamlingen.
Ingen gav hånd eller kram til hinanden, og mødet blev holdt i hallen, hvor vi havde mulighed for at holde god afstand til hinanden.
Hallen som plejer at være fyldt med liv og aktivitet var helt stille og på en undelig måde.
Tak til de fremmødte, som var nede på et minimum, for deltagelse ved vores generalforsamling.
Beretningen kan findes her: /Beretning-2020
Gå dig glad i Osted
Det er sundt at gå, og man bliver glad, når man går sammen med andre.
Så kom og gå med os, når du har lyst og tid.
Gå-ruterne bliver fastlagt fra gang til gang med udgangspunkt i dem, der møder op.
Vi går hver mandag kl. 20, og ca. en time frem, fra Brugens i Osted, Langetoften 1, og det er gratis.
Mobilnummer: 28 71 70 64
Se mere i vores Facebookgruppe, eller på Aktiv i Osted.
Osetd Gymnastikforening 100 år
I 2019 fyldte Osted Gymnastikforening 100 år. se eller gense en lille film der blev lavet i forbindelse med jubilæet her.
Klik på linket for at se hvad der blev skrevet om jubilæet i avisen.
Husk at vi åbner for tilmelding: dato ikke fastsat
Cookies er nødvendige for at få hjemmesiden til at fungere, men de gemmer også information om hvordan du bruger vores hjemmeside, så vi kan forbedre den både for dig og for andre. Cookies på denne hjemmeside bruges primært til trafikmåling og optimering af sidens indhold. Du kan forsætte med at bruge vores side som altid, hvis du accepterer at vi bruger cookies.
Osted Gymnastikforening | 4320 Lejre | CVR: 23016710